text: Sosial konstruksionizm — Piter Berger və Tomas Lukman tərəfindən "Reallığın sosial konstruksiyası. Bilik sosiologiyasına dair traktat" (1966) əsərində istifadə edilmiş biliyin sosioloji nəzəriyyəsi. Bir sıra tədqiqatçıların fikrinə görə, sosial konstruksionizm sosial konstruktivizmin istiqamətlərindən biridir. Sosial konstruksionizmin məqsədi fərdlərin və insan qruplarının dərk edilən sosial reallığın yaradılmasında iştirak etmə yollarını müəyyən etməkdir.